stanford-oval/wikipedia huggingface dataset:
ספיידרמן: יקום העכביש
עלילת הסיפור > חלק שני - כוח עליון

בארץ-1610, מיילס מוראלס ואולטימייט ספיידרוומן מותקפים בידי הציידים של ורנה, אך הם ניצלים בידי ספיידרמן העליון, ספיידרמן המתנקש וספיידר-פאנק.
בארץ-13, ספיידרמן מבקש לדעת מדוע הוא כל כך מיוחד, ונאמר לו שהוא היחיד שהתמודד מול חבר מקבוצת היורשים וניצח. ספיידר-UK מקבל תשדורת מהקבוצה השנייה וספיידרמן הזקן אומר שעליהם לפעול מהר בכדי לגייס אותם. פארקר מתעקש על כך שספיידרוומן מארץ-65 (גוון סטייסי) תישאר מאחור. ספיידרמן הזקן נותן לו אחד מהמתקנים שלהם למעבר לקור החיים הגדול ואומר לו לבחור קבוצה. ספיידרמן הזקן מתעקש שסילק תישאר מאחור ואינו מסביר מדוע. סילק מחכה עד שהם יעברו דרך הפורטל ואז עוקבת אחריהם.
הקבוצה מגיעה לארץ-928, ופיטר נחרד לגלות שספיידרמן העליון הוא הממונה על כולם. ספיידרמן הזקן מנסה להסביר שקיין וסילק הם כלי הקיבול של האחר והכלה, אך ספיידרמן העליון מבטל את רעיון הטוטמים כאמונה טפלה. דיימוס מגיח מהפורטל והורג את סייבורג ספיידרמן, אך ספיידרמן העליון מצליח להרוג את דיימוס. ספיידרמן מופתע שגופתו של דיימוס לא מתפוררת כפי שקרה למורלון כשספיידרמן הרג אותו. ספיידרמן 2099 מסביר שהם השתמשו בטכנולוגיה של שנת 2099 כדי לשים את גופתו של דיימוס בהקפאה קריוגנית. ספיידרמן הזקן מנסה שוב להסביר את רעיון הטוטמים, אך הוא נהרג כאשר דיימוס נוסף מופיע יחד עם בריקס ובורה ושובר את מפרקתו.
בכאוס המתחולל, ספיידרמן המתנקש נהרג. קיין ובן ריילי מסיקים שהיורשים הם שיבוטים, מה שמסביר מדוע גופותיהם מתפוררות לאחר מותם, ובן פותח פורטל לעולם הבית שלהם. אולטימייט ספיידרוומן (שידועה כעת בשם "האלמנה השחורה") מצטרפת אליהם ומציינת שגם היא שיבוט. ספיידר-UK פותח פורטל לארץ-13 כדי שהשאר ימלטו. ספיידרמן הזקן גוסס ומתגלה בתור אזקיאל סימס מארץ-4. הוא אומר לספיידרמן להגן על הטוטמים בכל מחיר. סילק גונבת את מתקן הפורטל של ספיידרמן ומתכוונת לתקן את כל המיתות להן היא גרמה. היא פותחת פורטל ומושכת את תשומת ליבם של היורשים. הספיידרמנים השורדים מתאגדים מחדש בארץ-13, שם ספיידרמן פוגש בספיידרמן העליון, שזועם על המאורעות האחרונים, ומציין שהם כעת במלחמה נגד היורשים ושמעתה והלאה הוא הממונה עליהם.
עלילת הסיפור > חלק שלישי - שטח גבוה

פיטר פארקר ואוטו אוקטביוס נלחמים ביניהם מי מתאים יותר להוביל את הספיידרמנים. פארקר מבין שאוקטביוס חושב שהוא מגיע מהזמן שלפני החלפת המוחות ביניהם, ולא אחרי. הוא מנצל את העובדה הזאת וקורא עליו תיגר כדי להוכיח את עליונותו ולהרוג אותו. כדי לא ליצור פרדוקס של מסע בזמן, ספיידרמן העליון נסוג מעמדתו. ספיידרמן אומר לו שמכיוון שהיורשים אינם יכולים למות, מוות הוא לא הפתרון.
בארץ-13989, קארן משפד גרסת אדם זאב של ספיידרמן ושואל את סולוס אם הוא יכול סוף סוף לחזור הביתה. סולוס פוקד על האורג הגדול לשלוח את קארן לעולם יותר מאתגר. סולוס לועג למורלון בגלל פחדו מספיידרמן של ארץ-616, ומורלון אומר שהוא דואג בעקבות הנבואה ש"האחר", "הכלה" ו"הנצר" זכו להתגשמות פיזית דרך קיין, סילק ובנג'י פארקר מארץ-982, בהתאמה. סולוס מסכים שהשלושה יכולים לסיים את שלטונם של היורשים, אך מפריך את טענתו כשמורלון אומר שהנצר עדיין נמצא מחוץ להישג ידם. סולוס קורא לג'ניקס להצטרף אליהם, באומרו שהגיע הזמן לרסק את תקוותם האחרונה של הספיידרמנים.
בארץ-13, ספיידרמן אומר לספיידרמן העליון שהוא מכבד את מומחיותו ושיהיה טיפש אם לא ייקח את עצתו. הוא בודק עם שאר הקבוצות אך אינו מקבל תגובה מקבוצתו של קיין, וספיידרמן 2099 אינו מייחס לכך חשיבות. ספיידרמן העליון אומר שמצא את עולם הבית של היורשים, אך הם צריכים צבא חזק יותר. פארקר מבקש מספיידר-גירל, מספיידרוומן של ארץ-65, ממיילס מוראלס ומאולטימייט ספיידרמן של סדרת האנימציה לעזור לאסוף מגויסים חדשים. ספיידרמן מתנצל בפני גוון על כך שהוא מגן עליה יותר מדי. הוא מתוודה על כך שנכשל להציל את גוון סטייסי של עולמו, ואילו גוון אומרת לו שהיא עצמה נכשלה להציל את פארקר מעולמה.
בארץ-13, מורלון וג'ניקס מגיחים מהפורטל, הורגים את קפטן ספיידר ואת קוף העכביש. ספיידרמן הקוסמי משמיד את ג'ניקס בעזרת כוח האניגמה. סולוס מגיע וחושף בפניהם שכוח האניגמה הוא אנרגיית חיים טהורה, מה שמאפשר ליורשים ליזון ממנו ולהרוג את ספיידרמן הקוסמי. מורלון לוקח את בנג'י מספיידר-גירל של ארץ-982 ומכריז עליו ככלי הקיבול של "הנצר".
עלילת הסיפור > חלק רביעי - כל מקום חוץ מפה

בארץ-802, ג'ניקס מחלים מגולם של שיבוט. הוא מסרב לחזור לשדה הקרב. בחוץ, האלמנה השחורה של ארץ-1610, קיין וספיידרמן של ארץ-92 מתכוננים לערוך מתקפה על מפקדתו, בניין בקסטר.
בארץ-13, הספיידרמנים מסתערים על סולוס, שהורג בקלות יתרה את נסיך ארכנה וארכנוזאור. מורלון לוקח את בנג'י לארץ-001. ספיידר-UK מתקשר לספיידרמן ואומר לו שהאזור הבטוח אבד. ספיידרמן מגיע יחד עם ספיידרוומן מארץ-65, ספיידר-גירל, ושלושה ספיידרמנים מיקום המנגה היפנית. אחד משלושתם, טקויה ימשירו, מתעופף בעזרת רובוט המכה לאופרדון, ומסתער על סולוס, שמשמיד את הרובוט. הספיידרמנים פותחים פורטל אקראי כדי להימלט. ספיידרמן אומר שיש לו תוכנית והוא נשבע בפני ספיידר-גירל שהם ימצאו את בנג'י.
סילק נמצאת במנוסה מבריקס ובורה ומגיעה לארץ-3145, שממה רדיואקטיבית. כאשר בריקס יוצא מהפורטל, הוא כמעט ונהרג בידי הקרינה הרדיואקטיבית לפני שבורה מושכת אותו למקום מבטחים. סילק מבינה שהעולם הרדיואקטיבי הוא מחוץ לתחומם של היורשים, מכסה את עצמה בקורים להגנתה ויוצאת לחפש מקום מוכר יותר.
צבא הספיידרמנים מגיע לארץ-8847. ספיידרמן מנסה לדבר עם ספיידר-גירל מארץ-982, אך היא מסרבת להקשיב לו. הוא מקבל תשדורת מספיידרוומן, שהסתננה לתוך ביתם של היורשים בעוד היא מתחזה למקבילתה מארץ-001. אולם, המשדר שלה ניזוק ופארקר מאבד איתה קשר. הוא מבקש ממיילס לעזור לה יחד עם מגוייסיו החדשים. פארקר מבקש ממיגל ומליידי ספיידר מארץ-928 בזמן שהם מנתחים את גופתו של דיימוס. מיגל אומר לו שהם מצאו את מתקן השיבוט של היורשים, אך לפני שהם מוסיפים לדבר ג'ניקס קוטע את התשדורת. מאז שהספיידרמנים השונים עברו בין היקומים השונים ותקשרו ביניהם דרך סיבי קור החיים, ג'ניקס עקב אחריהם כל אותה עת.
בארץ-001, האורג הגדול אומר לספיידרוומן שסולוס אילץ אותו לחשוף מידע שעזר לקבוצת היורשים להשיג שליטה על המציאות. אולם, הוא התמרד בהם ויצר שלוחות בעלות מבוי סתום של קור החיים ששינו את העיצוב שלו ואיפשר לספיידרוומן להגיע אליו כדי שייתן לה את הנבואות. מגילות אלה מכילות את כל המידע שהם צריכים על "האחר", "הכלה" ו"הנצר" וכמו כן דבר נוסף. מורלון מגיע למקום ונותן את בנג'י לבריקס ובורה. ג'סיקה מצליחה להשתמש במשגר המקולקל שלה כדי לשלוח את המגילות לפיטר לפני שמורלון יגלה אותן.
בארץ-8847, ספיידרמן מקבל לידיו את המגילות וסילק יוצרת איתו קשר. היא אומרת לו להגיע לארץ-3145 לפני שג'ניקס חוסם את הקשר ביניהם. בהגיעם לארץ-3145, הספיידרמנים עוקבים אחר ציוני דרך אותם השאירה סילק אל מגדלי סימס. הם מוצאים את הבונקר של סימס, וספיידרמן יודע שהבונקר הזה יעזור להחביא אותם מקבוצת היורשים. בתוך הבונקר הם מוצאים את סילק יחד עם הטוטם של ארץ-3145 - הדוד בן של אותו יקום.
עלילת הסיפור > חלק חמישי - לא עוד ספיידרמנים

בארץ-3145, הדוד בן מסביר שאחרי שננשך בידי עכביש הוא הפך לספיידרמן של העולם שלו. הכל הלך כשורה עד אשר עלף האמרלד (גרסת העולם הזה לגובלין הירוק) גילה את זהותו הסודית והרג את הדודה מיי ואת פיטר. שבור לב, בן ויתר על הקריירה של לחימה בפשע כספיידרמן. כאשר אזקיאל סימס אמר לו שבן נמצא בסכנה מפני מורלון, בן קיבל את הצעתו להישאר בתוך הבונקר לצורך הגנתו. מעט לאחר מכן, דוקטור אוקטופוס של העולם הזה החזיק את העולם תחת כופר באמצעות נשק גרעיני. הכופר שולם, מאחר שלא היה ספיידרמן שיוכל לעצור אותו. אולם, הפצצות שוחררו בטעות והרגו את כל אוכלוסיית העולם.
ספיידרמן העליון זועם על מעשיו של מקבילו מארץ-3145, ומנסה לתרגם את המגילות בעזרת עוזרת הולוגרפית. כשספיידרמן מגלה שהעוזרת ההולוגרפית היא למעשה אנה מריה מרקוני, ספיידרמן העליון מבין שספיידרמן הגיע מהעתיד שלו - מה שאומר שאוטו יאבד בסופו של דבר את כל רכושו. ספיידר-גירל חושפת שמאחר שכוחותיה המקוריים הגיעו מכת שסגדה לאורג הגדול, היא יכולה לקרוא את הטקסט שבמגילות. המגילה הראשונה מכילה נבואה שאומרת שהיורשים יפסידו לספיידרמנים בעוד אלף שנים בזמן העתיד, ושהדרך היחידה למנוע את הגורל הזה תהיה להקריב את "האחר", "הכלה" ואת "הנצר" - מה שימנע מטוטמים אחרים להתקיים. ספיידר-גירל מארץ-982 דורשת שהם יגיעו לארץ-001 ויצילו את בנג'י "הנצר".
בארץ-802, קיין, בן ריילי והאלמנה השחורה של יקום אולטימייט השמידו את מתקני השיבוט של ג'ניקס, אם כי במחיר חייו של בן. היורשים חשים בקרבתם של "האחר" ו"הכלה" ומתחילים להתגונן. בארץ-3145, ספיידר-גירל אומרת שעליהם להשתמש בתוכנה של המגילה השנייה, שמכילה את סיפור חייו של קארן, כדי שיחליף צד ויצטרף אליהם. ספיידרמן יוצר קשר עם קיין, שמגלה שהוא נמצא בעולם הנול ומתכנן להרוג את היורשים. ספיידרמן יוצר קשר עם הצוותים השונים שנמצאים בעולמות השונים ואומר להם להתקבץ יחד בארץ-001.
בארץ-001, קיין משנה צורה לאיש עכביש ענק ממדים כשהיורשים מגיעים. הוא משפד את סולוס על מספר דוקרנים והורג אותו. מורלון הזועם קורע מעליו את אחת מרגליו ודוקר אותו בראשו, וקיין מת לכאורה מפצעיו.
בארץ-3145, ספיידרמן מנסה לשכנע את הדוד בן להצטרף למאבק, תוך שהוא מצטט את דבריו של דודו "עם כוח גדול מגיעה אחריות גדולה". אולם, בן מפחד להיכשל שוב. ספיידרמן העליון כועס על כך וגוער בו באומרו שהוא עצמו הפסיד יותר פעמים מאשר ניצח אך זה עדיין לא מנע ממנו להמשיך ולהילחם. דבריו נותנים לבן השראה ללבוש שוב את חליפת ספיידרמן, וצבא העכביש עושה את דרכו לקראת הקרב האחרון.
עלילת הסיפור > חלק שישי - לוחמי הקורים

הספיידרמנים וקארן שעבר צד עושים את דרכם לעולם הנול לקרב האחרון נגד היורשים. מיגל או'הרה וליידי ספיידר חוזרים עם רובוט הליאופרדון המתוקן, שמונע בידי איזוטופים רדיואקטיבים. ספיידר-האם מסווה את עצמו כבנג'י, ומאפשר לבן פארקר לקחת את בנג'י האמיתי לעולם ביתו. בינתיים, תוכניתו של ספיידרמן העליון לסיים את שלטונם של היורשים על-ידי הריגת האורג הגדול נוחלת הצלחה ועוצרת אותם, אך גם גורמת לאריג הזמן להתרופף. ספיידר-גירל מאיימת להשמיד את הקריסטל שמכיל את נשמתו של סולוס, אך משנה את דעתה אחרי שהיא מבינה ש"גיבורים אינם הורגים". קבוצת היורשים מוגלית לארץ-3145, היכן שהם מאולצים להתחבא בבונקר של סימס כדי לחמוק מהקרינה הרדיואקטיבית שעל פני השטח ולהדוף מעצמם עכבישים רדיואקטיבים שמתקרבים אליהם.
עלילת הסיפור > חוברות קשורות

פרק זה לוקה בחסר. אנא תרמו לוויקיפדיה ו.
אזכור במדיות אחרות

פרק זה לוקה בחסר. אנא תרמו לוויקיפדיה ו.
הערות שוליים

↑  The Top 25 Best Spider-Man Comics, Joey Esposito & Jesse Schedeen, March 13th 2020
↑  Alex Wyse, ‏The 25 Greatest Spider-Man Stories Of All Time, Officially Ranked, Comic Book Resources, May 21, 2018
↑  Free Comic Book Day #2014: Guardians of the Galaxy, May 2014
↑  The Superior Spider-Man #32, August 2014
↑  The Superior Spider-Man #33, September 2014
↑  Edge of the Spider-Verse #1, September 2014
↑  Edge of the Spider-Verse #2, September 2014
↑  Edge of the Spider-Verse #3, September 2014
↑  Edge of the Spider-Verse #4, October 2014
↑  Spider-Man 2099 Vol.2 #5, October 2014
↑  Spider-Island: I Love New York City #1, September 2011
↑  Amazing Spider-Man Vol.3 #7, October 2014
↑  Amazing Spider-Man Vol.3 #8, October 2014
↑  Amazing Spider-Man Vol.3 #9, November 2014
↑  Amazing Spider-Man Vol.3 #10, November 2014
↑  Amazing Spider-Man Vol.3 #11, December 2014
↑  Amazing Spider-Man Vol.3 #12, January 2015
↑  Amazing Spider-Man Vol.3 #13, February 2015
↑  Amazing Spider-Man Vol.3 #14, March 2015
הספיידרמנים השונים שביקום העכביש, עטיפת החוברות Amazing Spider-Man Vol.3 #9-14 מנובמבר 2014-פברואר 2015, אמנות מאת גבריאל דל'אוטו.
פורטמן רוד

| --- | --- |

 מיקום:  איפסוויץ' שבאנגליה
 קואורדינטות:  52°03′18″N 1°08′41″E﻿ / ﻿52.055061111111°N 1.1448305555556°E﻿ / 52.055061111111; 1.1448305555556
 תקופת הפעילות:  1884–הווה (כ־140 שנה)
 הורחב:  2002
 בעלים:  איפסוויץ' 
 משטח:  דשא
 קבוצות:  איפסוויץ' טאון (מאז 1884)
 מושבים:  30,311
 ממדי משטח:  102 × 75 מטרים
 he
 
פורטמן רוד (אנגלית: Portman Road) הוא אצטדיון כדורגל בעיר איפסוויץ' שבמחוז סאפוק שבאנגליה. פורטמן רוד הוא אצטדיונה הביתי של קבוצת איפסוויץ' טאון, החל משנת 1884. תכולתו של האצטדיון כוללת 30,311 מקומות ישיבה.
האצטדיון אירח מספר פעמים את משחקי הנבחרת הצעירה של אנגליה ומשחק אחד של הנבחרת הבוגרת נגד קרואטיה בשנת 2003. האצטדיון אירח גם אירועי ספורט אחרים כגון משחקי הוקי שדה ומפגשי ספורט בינלאומיים. לאחרונה, האצטדיון אירח גם הופעות מוזיקה של אר.אי.אם. ואלטון ג'ון.
האצטדיון עבר שיפוצים בתחילת שנות ה-2000, ומספר מקומות הישיבה עלה מ-22,600 ל-30,311; בכך הפך לאצטדיון הגדול ביותר במזרח אנגליה.
שיא האוהדים למשחק באצטדיון היה 38,010 אלף אוהדים במשחק נגד לידס יונייטד בשנת 1975.
מחוץ לאצטדיון מוצבים פסלים בדמותם של אלף רמזי ובובי רובסון, מאמני הקבוצה בעבר.
עלה קטן שלי

| --- | --- |
 סינגל בביצוע אברהם פריד
 יצא לאור:  2002
 סוגה:  מוזיקה יהודית מקורית
 שפה:  עברית 
 אורך:  5:23
 כתיבה:  ישי לפידות
 לחן:  ישי לפידות
 
עלה קטן שלי הוא סינגל מסוגת מוזיקה יהודית מקורית, שהוציא אברהם פריד בשנת 2002. מילות השיר נכתבו והולחנו על ידי ישי לפידות. השיר הוא הסינגל הישראלי הראשון שהוציא פריד, אחריו באו שירים כמו: רק תפילה אשא וכמה טוב שנפגשנו.
השיר

השיר הוא מעין משל, עלה נמצא על העץ וכשהוא גדל הוא נושר מהכובד והעץ הבוגר נותן לעלה הנחיות איך להתמודד עם החיים עצמם, כאשר הוא לא תלוי בעץ (אבא שלו) אלא שהוא תלוי בעצמו מעכשיו.
זהו השיר העברי הראשון של פריד לאחר קריירה ארוכה של שירים חסידיים.
לשיר יש גרסאות כיסוי רבות ביניהן של דודו אהרון, עופר לוי וגרסה של עדן חסון בטקס המשואות 2020.
גם ישי לפידות עצמו הקליט את השיר לבסוף.
הערות שוליים

↑   דודו אהרון - עלה קטן שלי מתוך ההופעה בהיכל התרבות, סרטון  באתר יוטיוב (אורך: 4:35)
↑   עופר לוי - עלה קטן שלי OFER LEVI, סרטון  באתר יוטיוב (אורך: 4:55)
↑   עלה קטן שלי - עדן חסון, סרטון בערוץ "Music Instagram", באתר יוטיוב (אורך: 03:20)
↑   ישי לפידות | עלה קטן שלי, סרטון  באתר יוטיוב (אורך: 5:04)
| אברהם פריד |
| --- | --- | --- |
| אלבומים | אף יהודי לא ישאר מאחור • זה הזמן • תנו שבח • קץ לגלות • מלווה מלכה • מעגל השנה 2 • אנחנו מוכנים • מעגל השנה 3 •   אדרבה • אוצרות יהודיים (שני חלקים, כל אחד ביידיש ובעברית) • שטר התנאים • ברכה והצלחה • האפ קאזאק • חזק! • ניגון הבעש"ט • יחיד ורבים • אבינו מלכנו • בין כך ובין כך • הלהיטים הגדולים • יענקל יענקל • אוסף להיטי העשור • רצוננו לראות את מלכנו • א מחייה •  אוצר של יראת שמיים • כמה טוב שנפגשנו • פרויקט רילקס עם אברהם פריד (שני חלקים) • Good Old Days • אברהם פריד בהופעה חיה בישראל (אלבום כפול) |  |
| סינגלים | עלה קטן שלי • כי הרבית • כמה טוב שנפגשנו • ירושלים שבלב • הנני בידך • אחים בנפש • עובר מה שעובר • אבא • אוטוטו • בצורת • רצוננו |  |
| --- | --- |
בקרת זהויות :  MusicBrainz work: d34020cc-a49a-4ab5-90ea-3ba95dc0006a
סער ורדי

| --- | --- |

 לידה:  9 בדצמבר 1980 (בן 43) פתח תקווה
 מדינה:  ישראל 
 עיסוק:  סופר, עיתונאי, עורך עיתון, דובר
 מעסיק:  שירותי בריאות כללית
 מקום לימודים:  אוניברסיטת תל אביב
 שפות היצירה:  עברית
 תחום כתיבה:  עיתונאות, פרוזה
 יצירות בולטות:  פתאום נועם
 בת זוג:  לירון
 מספר צאצאים:  3
 
סער ורדי (נולד ב-9 בדצמבר 1980) הוא עיתונאי, סופר ואיש תקשורת ישראלי. ראש מחלקת ספרות מתורגמת בהוצאת כנרת זמורה-ביתן דביר.
ביוגרפיה

ורדי נולד בפתח תקווה לזהבה ועציון ורדי. משפחתו מצד אביו נמנית עם מייסדי מושב נחלים, סבו וסבתו מצד אמו היו ניצולי שואה שעלו ארצה מפולין. עד גיל שמונה וחצי התגורר ורדי עם הוריו ואחיו בניו יורק. לאחר חזרתם לארץ התגוררה המשפחה באורנית.
בגיל צעיר כתב בעיתונים מקומיים באזור מגוריו והשתלב במועצות תלמידים ונוער. הוא סיים את לימודיו בתיכון רוטברג ברמת השרון במגמת ספרות ומדעי החברה. בצבא שירת בחיל מודיעין השדה. לאחר שירותו הצבאי עשה קורס עיתונות כלכלית מטעם עיתון גלובס. בשנת 2009 סיים לימודי תואר ראשון במדע המדינה באוניברסיטת תל אביב.
הוא נשוי ללירון ולהם שלוש בנות. התגורר עם משפחתו בין השנים 2023-2008 בכפר סבא. כיום הוא מתגורר בקדימה-צורן.
קריירה > עיתונות וכתיבה

בשנת 2003 החל לכתוב באתר האינטרנט של עיתון גלובס. עד שנת 2007 שימש ככתב מוניציפלי ברשת המקומונים "זמן מעריב". ורדי סיקר את ערי השרון רמת השרון, כפר סבא והוד השרון בתחומים כגון חינוך, פוליטיקה מקומית, כתבות מגזין ונדל"ן. במקביל בשנים 2006–2007 הוא כתב במוסף המגזין של עיתון מעריב. ורדי כתב כתבות בנושאי מלחמת לבנון השנייה.
בין השנים 2009–2017 עבד בקבוצת ג'רוזלם פוסט. הוא החל לעבוד כעורך חדשות וככתב ברשת המקומון. בשנת 2012 מונה לתפקיד העורך הראשי של הרשת, תפקיד אותו מילא במשך חמש שנים. במקביל לכתיבתו ברשת המקומון שימש ורדי ככתב בעיתון פורבס ישראל, וככתב ועורך בעיתון ישראל פוסט. בשנת 2014 חזר לעבוד בעיתון מעריב לאחר שאלי עזור רכש את העיתון. בתקופה זו כתב וערך במוסף המגזין, וכתבות פרי עטו התפרסמו במוסף סופשבוע ובעיתון היומי.
בספטמבר 2023 החל לעבוד כראש מחלקת ספרות מתורגמת בהוצאת כנרת זמורה-ביתן דביר.
קריירה > דוברות

בין השנים 2007–2009 ערך את אתר האינטרנט של מפלגת קדימה והיה חבר בצוות הדוברות של המפלגה.
בין השנים 2017–2018 שימש כדובר עיריית רמת גן בתקופת ראש העיר ישראל זינגר.
בין השנים 2023-2019 שימש בתפקיד דובר מחוז דן-פ"ת בשירותי בריאות כללית. החל משנת 2020 עסק רבות בדיברור השירותים הרפואיים הניתנים בתקופת מגפת הקורונה בישראל מול כלי תקשורת בארץ ובעולם.
קריירה > פעילות ציבורית

בשנת 2018 התמודד למועצת העיר כפר סבא מטעם סיעת "כפר סבא בראש" בראשות ניצב בדימוס יוסי סדבון אולם לא שובץ במקום ריאלי. בדצמבר 2021 נבחר לתפקיד יו"ר משותף של הנהגת ההורים העירונית בכפר סבא.
פתאום נועם

בינואר 2022 יצא ספר הביכורים של ורדי, "פתאום נועם" בהוצאת כנרת זמורה-ביתן דביר. הספר עוסק בחיי משפחה ובאתגרי הורות המודרנית מנקודת מבטו של אב המשפחה. במרכז העלילה עומד אב שיום אחד נשלח על ידי אשתו לאסוף את הבן שלו נועם מהמטפלת. אלא שלאב אין שום זיכרון לכך שיש לו בן פעוט, והוא זוכר רק את שתי בנותיו הבוגרות. כשהוא נוסע לכתובת של המטפלת רץ לעברו זאטוט כבן שנתיים בזעקות "אבא! אבא!", אלא שלגיבור אין מושג מהיכן הילד הזה הגיע ומדוע כולם חוץ ממנו זוכרים אותו ומכירים בו כבנו הצעיר.
הספר ראה אור במקביל במהדורה דיגיטלית ובמהדורה מודפסת.
ביקורות

מערכת ניוזים, מה עושה אבא כשילד מתוק וחייכן בשם נועם צץ במפתיע בחייו? 'פתאום נועם', רומן סוחף ומפתיע מאת הסופר סער ורדי, באתר ניוזים - מרכז, ‏4 בundefined 2022
וואלה! מקומי‏, "פתאום נועם" - רומן סוחף ומפתיע של איש התקשורת סער ורדי, באתר וואלה, 27 בינואר 2022
מבחר כתבות מפרי עטו

סער ורדי, ‏ידוענים לשמצה: רגע לפני האוסקר מי יככב בטקס הפרסים האלטרנטיבי?, באתר מעריב אונליין, 19 בפברואר 2015
סער ורדי, ‏מסעו של האמן איזי שילדהאוס שהנציח את חללי מבצע צוק איתן בדיוקנאות, באתר מעריב אונליין, 6 במאי 2016
סער ורדי, ‏מסע אחר לגמרי: העיר השוודית שהולכת לעבור דירה, באתר מעריב אונליין, 24 באוקטובר 2016
סער ורדי, ‏מקללת השחקניות ועד הפסל האבוד: 30 עובדות על האוסקר שאסור לפספס, באתר מעריב אונליין, 26 בפברואר 2017
סער ורדי, ‏אברהם אור בן-זאב חושף: כך ניצלתי מטביעת הצוללת דקר, באתר מעריב אונליין, 5 בפברואר 2017
הערות שוליים

↑  דוד אברהם‏, סער ורדי מונה לעורך הראשי של רשת "המקומון", באתר וואלה, 25 ביוני 2012
1 2  אשר אטדגי, חוצה את הקווים: סער ורדי יתמודד בבחירות הקרובות בכפר סבא, באתר mynet‏ כפר סבא, 12 בפברואר 2018
↑  אלכסנדר כץ, חוצה את הקווים: עורך רשת 'המקומון' ידברר את עיריית ר"ג, באתר אייס, 18 באפריל 2017
↑  גיא גפן, הפקק, הילד והתעלומה: סער ורדי מגשים חלום ומוציא ספר ראשון, באתר SchokenGroup, ‏5 בנובמבר 2021
↑  אשר אטדגי, בהצלחה: אתי בוים וסער ורדי נבחרו ליו"ר משותף של הנהגת ההורים בכפר סבא, באתר mynet‏ כפר סבא, 19 בדצמבר 2021
↑  מערכת ניוזים, מה עושה אבא כשילד מתוק וחייכן בשם נועם צץ במפתיע בחייו? 'פתאום נועם', רומן סוחף ומפתיע מאת הסופר סער ורדי, באתר ניוזים - מרכז, ‏4 בundefined 2022
| --- | --- |
בקרת זהויות :  NLI: 987010650593305171  VIAF: 13164114798910051952   WorldCat (עם VIAF): 13164114798910051952
עבלה מאהיו סיבאי

| --- | --- |
אין תמונה חופשית
 מדינה:  לבנון 
 השכלה:  בית הספר להיגיינה ומחלות טרופיות של אוניברסיטת לונדון (1997) 
 מעסיק:  האוניברסיטה האמריקנית בביירות 
 פרסים והוקרה:  פרס לוריאל-אונסק״ו לנשים במדע (2020) 
 
עבלה מאהיו סיבאי (באנגלית: Abla Mehio Sibai) היא פרופסור לאפידמיולוגיה באוניברסיטה האמריקאית בביירות, לבנון. פרופסור סיבאי משמשת כדיקן הפקולטה למדעי הבריאות.
בנוסף לכך, היא גם מנהלת המרכז ללימודי הזדקנות אשר הקימה בשנת 2008.
היא גם מייסדת שותפה והמנהלת הנוכחית של התוכנית אוניברסיטת AUB לגיל הזהב.
ביוגרפיה > חיים אישיים

פרופסור עבלה מאהיו סיבאי נולדה בביירות שבלבנון, בילדותה אהבה מתמטיקה וחידות מתמטיות שונות.
למרות שפרופסור סיבאי הושראה ממתמטיקאים היא למדה רוקחות וסיימה את התואר הראשון שלה ב־1977. קריירת הרוקחות שלה נקטעה לאחר מספר אירועים אלימים במיוחד בלבנון ובמיוחד בביירות שגרמו לה לעזוב את המקצוע.
לאחר מכן הייתה אמא במשרה מלאה במשך עשר שנים, ואת התואר השני עשתה ב-1986. את הדוקטורט שלה עשתה סיבאי בבית הספר לרפואה טרופית בלונדון בשנת 1997. כיום עבלה מאהיו סיבאי היא פרופסורית מכובדת באוניברסיטה האמריקאית בביירות ודיקנית הפקולטה למדעי הבריאות.
עיקר עבודתה קשור בשיפור אורח החיים של אנשים מבוגרים במדינות פחות מפותחות.
בריאון שעשתה בשנת 2020, לאחר זכייתה בפרס L’Oréal-UNESCO היא אומרת שאחרי שסיימה את לימודיה בלונדון היא החליטה שמוטב לה לחזור ללבנון ולטפל בתופעת ההזדקנות בקהילה שלה בלבנון, בגלל מצבה האזרחי של לבנון לפרופסור עבלה מאהיו סיבאי היה חשוב לחזור לשם ולהתחיל את עבודתה שארץ ילדותה.
פרופסור סיבאי נשואה ויש לה ילדים.
ביוגרפיה > חיים אקדמאיים

עבודותיה של פרופסור סיבאי עוסקות באפידמיולוגיה, גרונטולוגיה, וסוציאל דמוגרפיה.
יש לה ניסיון רב בחקר הבריאות עם התמקדות במחלות לב, כלי דם ומחלות כרוניות. לפרופסור סיבאי הישגים אקדמיים רבים והמובילים שבהם הם: פרס לוראל אנסקו ופרס שושא.
לפני היותה דיקנית הפקולטה למדעי הבריאות הייתה דיקנית זמנית לפקולטה זו עד למינויה באופן קבוע. בנוסף לכך היא גם נשיאת המכון לחקירת הזדקנות, ומייסדת שותפה שלו.
פרופסור סיבאי היא זוכת פרס L’Oréal-UNESCO לשנת 2020, חתנית פרס קרן מדינת כווית לבקרת מחלות סרטן, לב, כלי דם וסוכרת, (2019). ובפרס Shousha של WHO ב-2014.
היא חברת מועצת המנהלים של HelpAge International בבריטניה, ומכהנת בפורום הכלכלי העולמי ובמועצת העתיד העולמית להזדקנות בריאה ואריכות ימים. בנוסף לכך היא גם חברת מועצת המדע של WHO.
פרופסור סיבאי פרסמה למעלה ממאתיים מאמרים וכתבה למעלה ממאה פרקים בספרי מדע ומגזיני מדע שונים. כיום, מאמריה הם המובילים בתחומם בנושא חקירת הזדקנות ובאופן ספציפי הזדקנות במדינות ערב.
פרופסור סיבאי היא מקימת התכנית ללימודים בגיל הזהב AUB אשר מציעה למעלה ממאה קורסים למאות חברים בשנה מטעם האוניברסיטה האמריקאית בביירות.
מחקרה המרכזי של פרופסור סיבאי עסק באורח החיים של אנשים מבוגרים ומחלות לא מדבקות שונות NCD כגון סרטן, מחלות לב, ומחלות כרוניות.
עקב אוכלוסיית הפליטים החריגה בלבנון היא היא התייחסה במחקריה לאתגרים של טיפול בשלבי החיים המאוחרים של מחלות לא מדבקות וטיפול ראשוני בהתנחלויות פליטים. בנוסף לכך היא עמדה בראש שלוש סקירות המיפוי האזוריות של מדיניות ותוכניות בנושא הזדקנות במדינות ערב.
עקב תפקידה כמנהלת תוכנית AUB של לימודים אקדמיים בגיל הזהב יש לה קשר ישיר ואדוק עם בני הגיל השלישי, עליהם עשתה את רוב מחקריה. היא מאפשרת לאנשים מבוגרים יחסית את האופציה ללמוד באוניברסיטה כמו אנשים בני עשרים ובכך מגבירה את יכולותיהם הקוגניטיביות, כפי שציינה בחלק ממאמריה.
עבודתה של פרופסור עבלה מאהיו סיבאי השפיעה ומשפיעה על הדרך בה אנו חושבים על הזדקנות בכל רחבי העולם.
כיום פרופסור עבלה מאהיו סיבאי היא אחת החוקרות המובילות בעולם בנושאי הזדקנות ומחלות לא כרוניות.
ביוגרפיה > פרסים והוקרה

לפרופסור סיבאי פרסים רבים מעמותות וארגונים שונים ברחבי העולם.
פרס L’Oréal-UNESCO בשנת 2020
פרס מדינת כווית לבקרת מחלות לא מדבקות בשנת 2019
פרס Shousha של WHO בשנת 2014
ראו גם

ארגון הבריאות העולמי
עלה עץ אדר

עלה עץ אדר במרכז דגל קנדה
עלה עץ אדר (באנגלית: maple leaf, עלה עץ מייפל) הוא סמלה הלאומי של קנדה.
אף שרבים חושבים שעלה עץ האדר האדום המופיע בדגל קנדה הוא של המין אדר הסוכר, עלה האדר הרשמי אינו שייך למין אדר מסוים, אף על פי שהוא אולי הדומה ביותר לעלה של אדר הסוכר מכל מיני האדר בקנדה, העלה על הדגל תוכנן במיוחד כדי להיות מזוהה ככל האפשר על דגל מתנופף ברוח בלי לשים לב אם הוא דומה לעלווה של מין מסוים.
היסטוריה

כבר בראשית המאה ה-18, עת מרבית המתיישבים האירופאים של קנדה התגוררו במושבת צרפת החדשה לאורך חופי הנהר סנט לורנס שימש ענף אדר הסוכר כסמל של המתיישבים, אף שישנם היסטוריונים הסבורים שהסמל היה בשימוש כבר במאה ה-17.
פופולריות הסמל קיבל פן רשמי כאשר באספה של הסוסייטה סן-ז'אן-בטיסט בשנת 1834 נבחר העלה לסמל את האגודה.
באותה אספה, תיאר ראש עיריית מונטריאול את עץ האדר כ"מלך היער הקנדי... סמל אנשיה של קנדה".
בשנת 1868 הוצג העלה על סמל אונטריו ועל סמל קוויבק ובעקבותיהם בשנת 1921 הוצג העלה על סמל קנדה.
בשנת 1867 כתב אלכסנדר מויר את השיר "עלה עץ האדר לנצח" שהפך להמנון לא רשמי של אנשיה דוברי האנגלית של קנדה.
בין השנים 1876–1901 הופיע עלה האדר על כל המטבעות הקנדים, ומאז שנת 1901 מופיע העלה על מטבע הפני.
כבר באמצע המאה ה-19 שימש עלה עץ האדר כסמל של יחידות צבא קנדיות שהשתתפו במלחמת הבורים השנייה ובמלחמת העולם הראשונה שימש עלה עץ האדר כסמל לאומי של הכוחות הקנדיים והופיע על תגי היחידות הקנדיות.
הסמל הפך רשמית לסמל לאומי עם בחירת דגל קנדה בשנת 1965 על פי עיצובו של ג'ורג' סטנלי. העלה בן ה-11 קצוות נבחר משום שצמח זה צומח בכל פרובינציות קנדה.
עלה עץ האדר מופיע בסמלים ובלוגואים של חברות רבות וארגונים שונים, בהם אייר קנדה, מועדון הכדורגל טורונטו, וכן מופיע בדגל טורונטו. גם העיר האיטלקית, קמפובאסו, אותה כבשו חיילים קנדים במהלך מלחמת העולם השנייה, קיבלה את הכינוי "עיר עלי המייפל".
הערות שוליים

↑  "The National Flag of Canada". אורכב מ-המקור ב-23 באפריל 2010. {{cite web}}:  (עזרה)
↑  אליסטר ב. פרייזר, דגלי קנדה
1 2  עלה עץ האדר באתר מורשת קנדה
↑  אתר "עלה עץ האדר לנצח"
פגישה בסופר

| --- | --- |
 בימוי:  זכריה טובי
 כתיבה:  שולה מגידו
 מדינה:  ישראל
 הצגת בכורה:  1992
 שפה:  עברית 
 
פגישה בסופר הוא מחזה מאת שולה מגידו, שהועלה לראשונה בתיאטרון הסימטה, במסגרת "תיאטרון מקורי" ב-1992. הבמאי היה זכריה טובי, ושיחקו בו גדעון שמר ועידית צור. בקיץ 1995 הועלה המחזה בריו דה ז'ניירו בפורטוגזית בתיאטרון טרזה רשל. המחזה זכה לביקורות משבחות.